# **Undervisningsplan for færdselslære**

|  |
| --- |
| **Formålet med undervisningen** |

Formålet med undervisningen i færdselslære er, at eleverne opnår sikkerhed i at færdes i trafikken uden risiko for sig selv eller andre.

Emnet færdselslære er ikke tillagt et selvstændigt timetal, men skal indgå i undervisningen i skolens obligatoriske fag. Denne integration i fagene understøtter det tværfaglige fokus, som er særlig karakteristisk for emnet. Færdselslære giver mulighed for at anvende og udbygge de tilegnede kundskaber og færdigheder gennem undervisningen i tværgående emner og problemstillinger og derved indgå i tvær- og fællesfaglig undervisning. At kunne færdes sikkert i trafikken er et redskab til at kunne inddrage omverdenen i sin undervisning i alle fag. Sikre trafikanter giver mulighed for at udnytte de tilbud, det omgivende samfund har ift. undervisningen, fx gennem museumsbesøg. Samtidig er ture ud af huset en oplagt mulighed for at arbejde med netop færdsel.

|  |
| --- |
| **Fagets kompetenceområder og slutmål** |

|  |  |
| --- | --- |
| **Kompetenceområder** | **Slutmål** |
| Trafikal adfærd (TA) | Undervisningen skal give eleven mulighed for at: Opnå viden om de faremomenter og muligheder, som de stilles overfor i trafikken, at eleverne bliver opmærksomme og ansvarlige trafikanter, opnå viden, at deres adfærd i trafikken er led i en sammenhæng, som giver dem muligheder, men også medansvar og forpligtelser. |
| Ulykkeshåndtering (UH) | Undervisningen skal give eleven mulighed for at kende til forholdsregler i forbindelse med ulykker, herunder førstehjælp. |

|  |
| --- |
| **Fagets udvikling** |

|  |  |  |
| --- | --- | --- |
| **Indhold og fokus****Klassetrin:** | **Kompetence-områder** | **Delmål** |
| **1.-3. klasse** Eleverne lærer at gå på række, stoppe op og orientere sig på gangstier i nærområdet i 1. klasse.  Desuden bliver færdselsregler præsenteret og repeteret flittigt ved hver enkelt klassetur igennem skoleårene. Der arbejdes endvidere med begreber som motorik og balance i legegymnastik/idræt og bevægelsesfaget eurytmi. Her trænes kompetencerne TA, UH. | Trafikal adfærd (TA)Ulykkeshåndtering (UH) | Undervisningen giver eleven mulighed for at:   * kende færdselsregler med henblik på at cykle i kendt og ukendt område * orientere sig sikkert i trafikken og give tydelige tegn før stop og sving * give eksempler på risiko i forhold til forskellige tidspunkter og årstider   Undervisningen giver eleven mulighed for at:   * kende til forholdsregler ved tilskadekomst i trafikken, herunder alarmering. |
| **4.-6. Klasse** I 4. Klasse går eleverne ture i Roskilde. Derfor bliver eleverne forberedt grundig på færdselsregler og vigtigheden af at orientere sig grundigt i trafikken. Der arbejdes tværfagligt i bevægelsesfaget eurytmi med bl.a. balance og rumlig fornemmelse i form af orienteringsevne og overblik.  I slutningen af 5. klasse cykles kortere ture i området.  I efteråret 6. klasse cykles flere små ture rundt i lokalområdet og forløbet afsluttes med en cykelprøve. Cyklerne bliver herefter brugt på endagsture og på klasserejser i 6. og 7. klasse. Her trænes kompetancerne TA, UH. | Trafikal adfærd (TA)Ulykkeshåndtering (UH) | Undervisningen giver eleven mulighed for at:   * kende færdselsregler i relation til egen og andres færden * vurdere faktorer, der har betydning for egen og andre trafikanters sikkerhed * vurdere hensigtsmæssig, rigtig eller forkert adfærd i forskellige trafiksituationer. * vurdere risici i forbindelse med køretøjer, trafikanter og veje * beskrive risikofaktorer i konkrete trafikale situationer * bedømme risiko i forhold til forskellige tidspunkter og årstider * beskrive egen og andre trafikanters ansvar og forpligtelser.   Undervisningen giver eleven mulighed for at:   * kende til forholdsregler ved tilskadekomst i trafikken, herunder alarmering og almindelig førstehjælp. |
| **7.-9. klasse** På 7. til 9. klassetrin integreres færdselslære i andre fag, hvor eleverne fx arbejder med begreber som socialisering og etik, herunder skyld og ansvar.  Eller de arbejder med begreber som statistik, sandsynlighed og hypotesedannelse. Dette sammenkobles fx. med forsøg med egne transportmidler og trafiktællinger. Her trænes kompetencerne TA, UH. | Trafikal adfærd (TA)Ulykkeshåndtering (UH) | *Undervisningen giver eleverne mulighed for at:*   * vurdere faktorer, der har betydning for egen og andre trafikanters sikkerhed * vurdere hensigtsmæssig, rigtig eller forkert adfærd i forskellige trafiksituationer. * vurdere risici i forbindelse med køretøjer, trafikanter og veje * beskrive risiko ved sammenblanding af stimulanser og trafik * kende færdselsregler og ansvar i relation til egen og andres færden * kende færdselsregler og ansvar med henblik på at bevæge sig sikkert som blød trafikant i lokalområdet   *Undervisningen giver eleverne mulighed for at:*   * Kunne give eksempler på de mest basale forholdsregler ved tilskadekomst i trafikken, herunder at tilkalde hjælp. * Kende til risikofaktorer og mulige konsekvenser |